બીજી તરફ બોરસદ તાલુકાના કોઠીયાખાડ ગામના ભાઠા વિસ્તાર અને સીકોતેર માતાના મંદિર વિસ્તારમાં નદીના પુરના પાણી ફરી વળતાં બોરસદના મામલતદાર કે. એમ. મોદી અને પુરવઠા વિભાગના નાયબ મામલતદાર ગોપાલભાઈએ આજે સવારે કોઠીયાખાડ ગામની મુલાકાત લઈ સરપંચ અને તલાટીને ગામમા જાગૃતિ માટે દાંડી પીટાવી લોકોને નીચાણવાળા ભાઠા વિસ્તારમાં નહી જવા તેમજ તેઓના પશુઓને પણ ભાઠા વિસ્તારમા નહી જવા દેવા માટે સુચનાઓ આપી હતી તેમજ પરિસ્થિતિ પર ચાંપતી નજર રાખી કોઈપણ મુશ્કેલીમાં તાલુકા ફલડ કંટ્રોલનો સંપર્ક સાધવા જણાવ્યું હતું.